1. ΝΟΜΟΣ υπ’ αριθ. 2877 της 17/24 Ιουν. 1954 (ΦΕΚ Α΄ 129) Περί Οικονομικής Υπηρεσίας του Υγειονομικού Σώματος. Αποστολή-Υπαγωγή–Οργανικαί θέσεις Άρθρ.1.-1.Η Οικονομική Υπηρεσία του Υγειονομικού Σώματος αποστολήν έχει την μέριμναν και διαχείρισιν του Υγειονομικού Υλικού (επιστημονικού και νοσηλευτικού), την διαχείρισιν χρηματικού, ως και όλων των εφοδίων και λοιπών υλικών, εις τα Νοσοκομεία και τας Μονάδας εκείνας του Υγειονομικού Σώματος εις ας προβλέπονται υπό των Πινάκων Συνθέσεως, Αξιωματικοί Οικονομικής Υπηρεσίας του Υγειονομικού Σώματος. Δύναται όμως το Υπουργείον Εθνικής Αμύνης (Γ.Ε.Σ.) δια διαταγής του ν’ αναθέση εις Αξιωματικούς της Υπηρεσίας ταύτης και την Γραμματειακήν Υπηρεσίαν των Στρατιωτικών Νοσοκομείων. 2.Η ως άνω υπηρεσία υπάγεται από πάσης εν γένει απόψεως εις το Υγειονομικόν Σώμα. 3.Ο αριθμός των οργανικών θέσεων των Αξιωματικών Οικονομικής Υπηρεσίας Υγειονομικού Σώματος, ορίζεται υπό των Πινάκων κατανομής οργανικών θέσεων Αξιωματικών. Άρθρ.2-1.Η συμπλήρωσις των εκάστοτε κενουμένων θέσεων μονίμων Ανθυπολοχαγών της Οικονομικής Υπηρεσίας Υγειονομικού Σώματος, ενεργείται δια διαγωνισμού εις ον δύναται να μετάσχωσι: α)Μόνιμοι Ανθυπασπισταί Όπλων και Υγειονομικού Σώματος, απόφοιτοι Μέσων Εμπορικών Σχολών ή Γυμνασίων ή ισοτίμων ανεγνωρισμένων Σχολών, εχόντων συμπληρώσει 4ετίαν εις τον βαθμόν του Ανθυπασπιστού (Ι και ΙΙ τάξεως) και ηλικίαν ουχί ανωτέραν των 32 ετών μη συμπεπληρωμένων την 31 Δεκεμβρίου του έτους διενεργείας του διαγωνισμού. β)Έφεδροι υπηρετούντες ή μη Αξιωματικοί ή οπλίται των Ενόπλων Δυνάμεων και των Σωμάτων Ασφαλείας πτυχιούχοι του Πανεπιστημίου  ή της Ανωτάτης Σχολής Οικονομικών και Εμπορικών Επιστημών ή ετέρων Ανωτάτων Σχολών της Ημεδαπής ή ανεγνωρισμένων ισοτίμων προς ταύτας  Σχολών του Εξωτερικού έχοντες ηλικίαν ουχί μεγαλυτέραν των 30 ετών μη συμπεπληρωμένων την 31 Δεκεμβρίου του έτους διενεργείας του διαγωνισμού. γ)Έφεδροι Αξιωματικοί και οπλίται των Ενόπλων Δυνάμεων και των Σωμάτων Ασφαλείας υπηρετούντες ή μη και απόφοιτοι Μέσων Εμπορικών Σχολών ή Γυμνασίων ή ισοτίμων ανεγνωρισμένων Σχολών, έχοντες ηλικίαν ουχί μεγαλυτέραν των 28 ετών μη συμπεπληρωμένων την 31 Δεκεμβρίου του έτους της διενεργείας του διαγωνισμού. Οι εκ της α΄ κατηγορίας επιτυγχάνοντες εις τον διαγωνισμόν μετατάσσονται εις την Οικονομικήν Υπηρεσίαν του Υγειονομικού Σώματος προαγόμενοι εις τον βαθμόν του Ανθυπολοχαγού δια Β.Δ/τος προκαλουμένου υπό του Υπουργού Εθνικής Αμύνης βάσει του πίνακος επιτυχίας άνευ άλλης διατυπώσεως, οι δε των λοιπών κατηγοριών κατατάσσονται με τον βαθμόν του Ανθυπολοχαγού δι’ ομοίου Β.Δ/τος. 2.Εξαιρετικώς, η πλήρωσις των υπαρχουσών κατά την δημοσίευσιν του παρόντος κενών θέσεων μονίμων Ανθ/γών της Οικονομικής Υπηρεσίας Υγειονομικού Σώματος, ενεργείται δια μονιμοποιήσεως άνευ διαγωνισμού Εφέδρων Ανθυπολοχαγών Διαχειρίσεως Υγειονομικής Υπηρεσίας εκπαιδευθέντων εις την Σχολήν Διοικητικής Μερίμνης του Γ.Κ.Ε.Α. ή την πτέρυγα Διοικητικής μερίμνης του Κ.Ε.Ε.Μ. κλάσεως 1940 και νεωτέρων υπηρετούντων ή μη, προτιμωμένων των υπηρετούντων. Αι μετά την εφαρμογήν της παρούσης παραγράφου μη πληρωθείσαι κεναί θέσεις, πληρούνται κατά τας διατάξεις της προηγουμένης παραγράφου. 3.Ο τρόπος ενεργείας του διαγωνισμού, τα εξεταστέα μαθήματα, η βαθμολογική κλίμαξ, οι συντελεσταί επιτυχίας ως και πάσα αναγκαία λεπτομέρεια, καθορίζονται δια μεν την εφαρμογήν της πρώτης παραγράφου του παρόντος άρθρου δια Β.Δ/τος προκαλουμένου υπό του Υπουργού Εθν. Αμύνης (Γ.Ε.Σ.), δια δε την εφαρμογήν της παρ. 2 του αυτού άρθρου, δι’ αποφάσεως του αυτού ως άνω Υπουργού. Εξεδόθη το Β.Δ. 29 Μαρτ./13 Απρ.1955 (ΦΕΚ Α΄ 89) περί τρόπου ενεργείας διαγωνισμού προς πλήρωσιν κενών θέσεων Μονίμων Ανθυπολοχαγών Σ.Ο.Υ.Υ. Σελ.1263 Οικονομική Υπηρεσία Υγειονομικού Σώματος 36.Ο.γ.1 4.Οι μετατασσόμενοι ή κατατασσόμενοι δυνάμει της παρ. 1 του παρόντος άρθρου εις τα μόνιμα στελέχη της Οικονομικής Υπηρεσίας του Υγειονομικού Σώματος υφίστανται γενικήν και ειδικήν εκπαίδευσιν επί των καθηκόντων των ως Αξιωματικών της Οικονομικής Υπηρεσίας Υγειονομικού Σώματος. Αι λεπτομέρειαι καθορίζονται δια διαταγών του Υπουργού Εθνικής Αμύνης (Γ.Ε.Σ.). 5.Η σειρά αρχαιότητος μεταξύ των κατά τας διατάξεις του παρόντος άρθρων εισερχομένων εις τα Μόνιμα στελέχη της Οικονομικής Υπηρεσίας Υγειονομικού Σώματος, καθορίζεται εις απάσας τας περιπτώσεις εκ της σειράς επιτυχίας εις τον διαγωνισμόν και της επιδόσεως εις την Σχολήν, πλην των κατ’ εφαρμογήν της παρ. 2 κατατασσομένων, ων η σειρά αρχαιότητος μεταξύ των καθορίζεται εκ της σειράς ην έχουσιν ως έφεδροι Ανθυπολοχαγοί. 6.Η πλήρωσις των κενουμένων θέσεων Αξιωματικών Οικονομικής Υπηρεσίας Υγειονομικού Σώματος των λοιπών βαθμών ενεργείται δια προαγωγής Αξιωματικών του αμέσως κατωτέρου βαθμού κατά τας διατάξεις του Νόμου «περί Ιεραρχίας και Προαγωγών». Άρθρ.3.-1.Μόνιμοι Αξιωματικοί καταταγέντες αρχικώς εις το Στράτευμα ως Ανθυπολοχαγοί ή Ανθυπασπισταί εις την Διαχείρισιν αρμοδιότητος Υγειονομικού Υλικού ή εις το Σώμα Οικονομικής Υπηρεσίας μεταταγέντες δε έκτοτε εις το Σώμα Διαχειρίσεως και υπηρετούντες κατά την δημοσίευσιν του παρόντος ως διαχειρισταί Υγειονομικού Υλικού, μετατάσσονται υποχρεωτικώς δια Β.Δ/τος προκαλουμένου εντός μηνός από της δημοσιεύσεως του παρόντος εις το Υγειονομικόν Σώμα ως Διαχειρισταί αρμοδιότητος Υγειονομικού Υλικού. 2.Η μετάταξις των ανωτέρω ενεργείται αναδρομικώς αφ’ ης κατηργήθη το Σώμα Διαχειρίσεως. 3.Κυρούνται αι τυχόν γενόμεναι μέχρι της δημοσιεύσεως του παρόντος προαγωγαί των εν λόγω Αξιωματικών εις την Διαχείρισιν Υγειονομικού Υλικού, καίτοι δεν είχε προκληθή μετάταξίς των εις την Υπηρεσίαν ταύτην. Άρθρ.4.-Πάσα διάταξις αντικειμένη εις τον παρόντα Νόμον καταργείται. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. Σελ.1264 36.Ο.γ.1 Οικονομική Υπηρεσία Υγειονομικού Σώματος